
Esselamu alejkum.


وَمِنۡ ءَايَٰتِهِۦٓ أَنۡ خَلَقَ لَكُم مِّنۡ أَنفُسِكُمۡ أَزۡوَٰجٗا لِّتَسۡكُنُوٓاْ إِلَيۡهَا وَجَعَلَ بَيۡنَكُم مَّوَدَّةٗ وَرَحۡمَةًۚ إِنَّ فِي ذَٰلِكَ لَأٓيَٰتٖ لِّقَوۡمٖ يَتَفَكَّرُونَ


I jedan od znakova Njegovih je to što vam je, od vas samih, parice stvorio da se uz njih smirite, i što između vas uspostavlja ljubav i samilost. U tome, zbilja, ima znakova za ljude koji razmišljaju. Er-Rūm, 21. ajet


زُيِّنَ لِلنَّاسِ حُبُّ ٱلشَّهَوَٰتِ مِنَ ٱلنِّسَآءِ وَٱلۡبَنِينَ وَٱلۡقَنَٰطِيرِ ٱلۡمُقَنطَرَةِ مِنَ ٱلذَّهَبِ وَٱلۡفِضَّةِ وَٱلۡخَيۡلِ ٱلۡمُسَوَّمَةِ وَٱلۡأَنۡعَٰمِ وَٱلۡحَرۡثِۗ ذَٰلِكَ مَتَٰعُ ٱلۡحَيَوٰةِ ٱلدُّنۡيَاۖ وَٱللَّهُ عِندَهُۥ حُسۡنُ ٱلۡمَـَٔابِ


Ljudima je uljepšana ljubav prema strastima; ženama, sinovima, gomilama zlata i srebra, rasnim konjima, stoci i zemlji za obrađivanje. To su užici ovosvjetskoga života, a najljepše je mjesto povratka kod Allaha. Āli-ʿImrān, 14. ajet


U oba ajeta spominje se ljubav, na jednom mjestu je hubb a na drugom mevede, a i ima još ovakvih slučajeva u Kur’anu.  

Zanima me razlika između ova dva termina i da li to znači da postoji više vrsta ljubavi među ljudima, ili je do prevoda.  

Allah vas nagradio.


* 
* 
* 
* 
* 
* 
* 

 
U oba ajeta spominje se ljubav, na jednom mjestu je hubb a na drugom mevede, kakva je razlika?

Alejkumusselam.


I “hubb” i “meveddet” označavaju ljubav, samo što je, kako kaže šejh Halid Sebt, “meveddet” specifičnija vrsta.


Meveddet je i ljubav i više toga.


Meveddet je ljubav popraćena težnjom i čežnjom ka onome što volimo, srčana naklonost prema tome, davanje prednosti nad nečim drugim, zaštita i pomaganje.


Sve ovo označava riječ “meveddet” i zato je ona i upotrebljena u citiranom ajetu koji govori o bračnom životu.


Postoji i tumačenje da riječ “meveddet” u tom slučaju označava spolni odnos.


Neki učenjaci navode da je “meveddet” način ponašanja kojim se iskazuje “hubb”.


Kada je riječ o “hubbu” iz sure Ali Imran, tu se misli na ljubav prohtjeva i uživanja, kako kaže šejh Muhammed b. Ali Šenkiti.


Neki navode da je “meveddet” čista i iskrena ljubav popraćena djelima, dok je “hubb” ljubav koja može postojati, ali nije nužno njeno ispoljavanje.


Postoje i druge vrste ljubavi, a najveći stepen je “hullet”, i zbog toga su Ibrahim i Muhammed, sallallahu alejhi ve sellem, nazvani “Halilu-Rahman”.


